CELEX: 62012CN0002
Language: el
Date: 2012-01-03 00:00:00
Title: Υπόθεση C-2/12: Αίτηση για την έκδοση προδικαστικής αποφάσεως, την οποία υπέβαλε το Hoge Raad der Nederlanden (Κάτω Χώρες) στις 3 Ιανουαρίου 2012 — Trianon Productie B.V. κατά Revillon Chocolatier SAS

31.3.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 98/10
            
         Αίτηση για την έκδοση προδικαστικής αποφάσεως, την οποία υπέβαλε το Hoge Raad der Nederlanden (Κάτω Χώρες) στις 3 Ιανουαρίου 2012 — Trianon Productie B.V. κατά Revillon Chocolatier SAS
   (Υπόθεση C-2/12)
   2012/C 98/15
   Γλώσσα διαδικασίας: η ολλανδική
   
      Αιτούν δικαστήριο
   
   Hoge Raad der Nederlanden
   
      Διάδικοι στην υπόθεση της κύριας δίκης
   
   
      Αναιρεσείουσα: Trianon Productie B.V.
   
      Αναιρεσίβλητη: Revillon Chocolatier SAS
   
      Προδικαστικά ερωτήματα
   
   
               1)
            
            
               Μήπως ο κατά το άρθρο 3, παράγραφος 1, αρχή και στοιχείο ε', σημείο iii, της οδηγίας 89/104/ΕΟΚ (1), όπως κωδικοποιήθηκε με την οδηγία 2008/95/ΕΚ (2), λόγος απαραδέκτου ή ακυρότητας, δηλαδή το ότι (τρισδιάστατα) σήματα δεν μπορούν να αποτελούνται αποκλειστικά από ένα σχήμα που προσδίδει ουσιαστική αξία στο προϊόν, αφορά τον λόγο (ή τους λόγους) της αποφάσεως του ενδιαφερόμενου κοινού να αγοράσει το προϊόν;
            
         
               2)
            
            
               Πρόκειται για «σχήμα που προσδίδει ουσιαστική αξία στο προϊόν» υπό την έννοια της ανωτέρω διατάξεως
               
                           α)
                        
                        
                           μόνον όταν το σχήμα αυτό πρέπει να χαρακτηριστεί ως η κύρια ή επικρατέστερη αξία σε σύγκριση με άλλες αξίες (όπως η γεύση και η σύσταση στην περίπτωση των τροφίμων) ή
                        
                     
                           β)
                        
                        
                           επίσης όταν, επιπλέον της κύριας ή επικρατέστερης αυτής αξίας, υπάρχουν άλλες αξίες του προϊόντος αυτού που και αυτές μπορούν να χαρακτηριστούν ως ουσιαστικές;
                        
                     
         
               3)
            
            
               Είναι για την απάντηση στο δεύτερο ερώτημα καθοριστική η άποψη της πλειοψηφίας του ενδιαφερόμενου κοινού, ή δύναται ο δικαστής να κρίνει ότι η άποψη μέρους του κοινού είναι αρκετή για να χαρακτηριστεί η εν λόγω αξία «ουσιαστική» υπό την έννοια της ανωτέρω διατάξεως;
            
         
               4)
            
            
               Αν στο τρίτο ερώτημα δοθεί απάντηση υπό την τελευταία έννοια, ποια απαίτηση πρέπει να τεθεί όσον αφορά το μέγεθος του περί ου πρόκειται μέρους του κοινού;
            
         
      (1)  Πρώτη οδηγία 89/104/ΕΟΚ του Συμβουλίου, της 21ης Δεκεμβρίου 1988, για την προσέγγιση των νομοθεσιών των κρατών μελών περί σημάτων (ΕΕ 1989, L 40, σ. 1).
   
      (2)  ΕΕ L 299, σ. 25.